Babylon (2022)

Babylon er en amerikansk film fra 2022, regissert av Damien Chazelle.

Handling 
I Los Angeles i 1926, hjelper den meksikanske immigranten Manuel «Manny» Torres til med å transportere en elefant til et herskapshus som er en del av Kinoscope Studios. Han blir raskt betatt av den unge og ambisiøse Nellie LaRoy fra New Jersey, som forsøker å bli berømt i Hollywood. Samtidig som elefanten distraherer flere av festdeltakere, hjelper Manny den unge skuespillerinnen Jane Thornton, som tok en rusmiddeloverdose sammen med den overvektige skuespilleren Orville Pickwick. Den kinesisk-amerikanske kabaret-sangerinnen Lady Fay Zhu og den afroamerikanske jazz-trompetisten Sidney Palmer er også til stede ved festen. Den flamboyant dansende Nellie blir snart oppdaget og rekruttert for å erstatte Jane i en ny filmproduksjon.

Manny møter og blir venn med Jack Conrad, en annen filmstjerne, og han kjører en alkoholpåvirket Jack hjem. Jack hjelper Manny med å skaffe seg forskjellige assistent-jobber gjennom Kinoscope. Han får blant annet i oppdrag å finne et nytt kamera for å filme en utendørsscene, fordi Jack før kvelden hadde falt på og ødelagt det forrige kameraet. Nellie blir raskt dekket av sladderspaltist Elinor St. John, som også følger Jack Conrads karriere. Ettersom lydfilmen fortrenger stumfilmen mot slutten av 1920-årene, tilpasser Manny seg de tekniske forandringene i bransjen, og begynner etter hvert å få regissør-jobber. Nellie sliter med å navigere etter de nye lydfilmens krav, og øker rusmiddelbruken og hensynsløs gambling. Dette svekker ryktet hennes, til tross for Mannys forsøk på å hjelpe henne.

Jack oppdager at hans mangeårige venn og produsent, George Munn, nylig hadde begått selvmord. I 1932 begynner Jack å føle at populariteten hans har avtatt, men han tar fremdeles jobber i flere lavbudsjett-filmer. I mellomtiden har Sidney sikret seg sin egen musikalske film og orkester, men blir fornærmet når studiosjefene overbeviser Manny om å be om at han bruker sminke for å gjøre huden hans enda mørkere. Kort tid etter at denne filmen er ferdig, velger Sidney å forlate Kinoscope. Den eksentriske gangsteren James McKay truer Nellie på grunn av hennes enorme spillegjeld. Manny ber Nellie om å flykte sammen med ham til Mexico, gifte seg og begynne et nytt liv. Hun er først negativ, men sier seg til slutt enig.

Nellie blir senere funnet død på et hotellrom i en alder av 34 år. I 1952 returnerer Manny til California, denne gangen med sin kone og unge datter. Etter å i flere år bodd i New York City, hvor han hadde etablert en radiobutikk. Han viser dem inngangen til Kinoscope Studios, men han besøker en kino i nærheten alene for å se Singin' in the Rain, hvor filmens skildring av bransjens overgang fra stumfilmer til lydfilmer rører ham til tårer.

Skuespillere 
 Brad Pitt som Jack Conrad
 Margot Robbie som Nellie LaRoy
 Diego Calva som Manny Torres
 Jean Smart som Elinor St. John
 Jovan Adepo as Sidney Palmer
 Li Jun Li som Lady Fay Zhu
 Olivia Hamilton som Ruth Adler
 P. J. Byrne som Max

Referanser

Eksterne lenker 
 

Filmer fra 2022